喬時敏

喬時敏，字君求，號古岡，南直隸松江府上海縣人，軍籍，明朝政治人物。

生平
癸卯應天府鄉試七十四名舉人，萬曆三十八年庚戌科會試第九十四名，第三甲第一百六十七名進士。大理寺觀政，授浙江仁和縣知縣。以慈愛為政，如徵輸踐，更勾丁，置倉建牖等事，大吏下其法於諸州邑。擢御史，巡視上江，多所論建，如增解頓，減煩役，修安慶城，增采石兵，皆有裨時務，天啓二年（1622年）謝病歸，尋卒。著有《史奏堂集》。

家族 
曾祖喬禾，贈中書舍人；祖喬承嗣；父喬國禎，庠生，封文林郎仁和縣知縣；母董氏（贈孺人）。嚴侍下。弟光啓（增生）；喬時英（癸丑進士）；喬時舉；喬一琦（廣寧守備）；時中；時申；景運（庠生）；景星（監生）。子雲將（庠生）；月將（庠生）；方將。

弟喬時萬，字處後。喬時英，字君平，萬曆四十一年進士，授臨海令，多惠政，卒于官，与兄時敏並祀名宦祠。時敏子雲將，原名之駒，字千里，邑庠生。時萬子仲將，字飛榆；時英子履將，字旋甫，崇禎五年舉人；鳳將字子翔，諸生，俱以能文世其家。

参考资料 

上海人
明朝仁和縣知縣
明朝監察御史